**Irodalom a fiatalok körében**

(összefoglalás)

Kutatási terület megnevezése: humántudományok (irodalom)

Ebben a fél oldalban összefoglalom az előző fogalmazásomat.

Legelőször arra a kérdésre adtam választ, hogy miért választottam ezt a témát a fogalmazásomhoz. Nos, erre az volt a válaszom, hogy mivel én is fiatal vagyok így jobban átlátom, hogy mit/miket kedvelnek a fiatalok, na és az irodalom nagyon kevesek kedvence. Ezzel foglalkozik az a néhány oldalas írásom. Az olvasók pár tippet is olvashatnak arra vonatkozóan, hogyan lehetne népszerűsíteni az irodalmat, mint műfajt és mint tantárgyat. Mivel diákokról van leginkább szó, ezért a tantárgy részére próbáltam fókuszálni. Nagyon sok tanulónak meggyűlik a baja a tanulással bármilyen tantárgyról is legyen szó. Az irodalom sem kivétel, mégis nagyon egyszerű dolgokkal meg lehetne oldani azt, hogy egyre többen sorolják kedvenc tantárgyai közé a magyar ezen részét.

Első ilyen ötlet volt a kötelezők korszerűsítése, hiszen egy z generációs tanuló szívesebben olvas egy kortárs művet, mint egy Egri csillagok kötetet. Persze, ezeket is bele kell venni a tantervbe, hiszen hozzátartozik az alap intelligenciához, de ezt meg lehet tanulni évközben is.

Volt még köztük olyan ötletem is, melyeket megemlítek munkámban, hogy kevesebb házi feladat, egy hasznos és átlátható vázlat elkészítése, színházba járás, ugye színdarabokat nézni, osztályszinten eljátszani azt az adott történetet, anyagot, játékos, modern órák megtartása, különböző csoportmunkákban való tevékenykedés legyen mind inkább a jellemző.

Véleményem szerint ezekkel a kisebb tettekkel is megvalósítható egyfajta népszerűsítés. Összességében ezek szerepeltek a fogalmazásomban.

Készítette:

 Molnár Kíra

Diószegi Sámuel Baptista Szakgimnázium és Szakközépiskola

 Debrecen

 Felkészítő tanár: dr. Dósáné Gargya Tünde